29/03/2009

88-1.2000

***איגרת לסגל המחקר מס' 1/2000***

**( גיליון 88, עמ' 612-618 )**

**הודעות פנימיות**

        ·          **ישיבת המזכירות** הבאה נקבעה ליום ה' 27/1/2000 בשעה 1600 במח' הפרחים בממ"ח.

        ·          **סיכום מלא של זכויות סגל מחקר** הופץ ב4/8/98- באיגרת מס' 76 ( עמ' 553-561 ).

        ·          **מיסוי**: ייעוץ וטיפול ניתנים באופן פרטי ע"י רו"ח בצלאל בר-לב, טל' 09-7675264.

        ·          **חברות בהסתדרות הכללית**: נא לוודא שבתלוש המשכורת מנכים 81 ש"ח *דמי חבר* (וזאת במקום 63 ש"ח *דמי טיפול מקצוע-ארגוני*) או 12 ש"ח לחודש מהגמלה.

***עוד בגיליון הזה:***

***·           עדכון רטרואקטיבי של סכומי מענק השבתון וקק"מ***

***·          סולם שכר חדש (שוב !) החל מ1/1/2000-***

***·          הסדר מוסכם לגבי מינוי ראש ממ"ח***

***·          כהונת חברי הנהלה במזכירות האיגוד***

*·****עדכון סכומי הפטור ממס בנסיעות***

**מתוך יומן יו"ר האיגוד**

***6/1/2000*** – באסיפה הכללית של **סגל המחקר בממ"ח**, הוחלט להתנגד לצירוף דירוגי הטכנאים, המניהלי והמהנדסים למועצות המדעיות. נבחרה ועדת בחירות לוועד.

***13/1/2000*** - ד"ר אורי מינגלגרין נבחר כיו"ר הוועדה לבחירות ועד סגל מחקר חדש בממ"ח. הוועדה אימצה את המלצתי להבטיח **זכות בחירה** לחברי הסגל בשבתון ובתחנות גילת ונווה-יער, כך שלהבא ייוצגו האחרונים ע"י הוועד.

**עדכון רטרואקטיבי של סכומי מענק השבתון וקק"מ**

כבמדי שנה יעודכנו כעת שיעורי מענק השבתון וההפרשה השנתית לקק"מ, וזאת בתחולה מ1/10/99-. ב1/4/2000- יש להפריש מראש את הסכום הנקוב לקרן. הסכומים החדשים מובאים בלוחות שלהלן.

***נציגי האיגוד בכל מקומות העבודה מתבקשים בזה לוודא ביצוע התשלום הרטרואקטיבי של הפרשים ע"פ סולם השכר שלהלן לכל מי ששוהים כעת בשבתון***.

|  |  |  |  |  |  |  |
| --- | --- | --- | --- | --- | --- | --- |
| *דרגה* | א1 | א | ב | ג | ד | ה2 |
| *קק"מ* ($) | 7741 | 5167 | 3964 | 3123 | 2285 | 1766 |

**סולם שכר חדש (שוב !) החל מ1/1/2000-**

לאחר חודשיים רצופים שבהם הוגדלו ***פעמיים*** שיעורי השכר, הגמלה, התוספות והעבודה הנוספת ב3.24%- כל פעם, מבשר אני בזה כי החל מ1/1/2000- שוב תבוצע העלאה של 3.24%. השיעור המצטבר במשך 3 החודשים הוא אפוא **10.04%!** הנה לוח הסכומים המעודכנים:

|  |  |  |  |  |  |  |
| --- | --- | --- | --- | --- | --- | --- |
|  | *משכורת משולבת מ1/2000-* | | | | *מענק שבתון, $ לחודש (4)* |  |
| *דרגה* | *יסוד,*  *ש"ח* | *גרירת ותק (1)* | *ותק שהייה בדרגה(2)* | *שיא שכר קדום              (3)* | *מ10/99-*(יש  **להוסיף** ותק) | |
| א1 | 6,929.69 | 27.5% | 2.5% X 22 שנים  + 1.825% בשנה 23  1.84325%+ ,,   24  + 1.86617% ,,   25 | 88.03442% | 4,908 | |
| א | 6,286.39 | 20% | 2.5% X 10 שנים | 45% | 3,961 | |
| ב | 5,716.13 | 12.5% | 2.5% X 7 שנים | 30% | 3,117 | |
| ג | 5,623.69 | 7.5% | 2.5% X 4 שנים | 17.5% | 2,551 | |

|  |  |  |
| --- | --- | --- |
| *דרגה* | *משכורת משולבת תחילית,*  *ש"ח* | *תוספת ותק שנתית (5),*  *ש"ח* |
| ד(ד"ר) | 5,363.97 | 49.56 |
| ד | 4,998.14 | 49.56 |
| ה2 | 4,717.13 | 46.38 |

**ההערות** שבלוח מופיעות בעמ' 553 של איגרת מס' 76.

**הסדר מוסכם לגבי מינוי ראש ממ"ח**

המדינה עם הנהלת משרד החקלאות פעלו בתחילת השנה כדי לסכל את מהלך הנוהל המקובל לבחירת ראש מינהל המחקר החקלאי החדש שיחליף את פרופ' נחום סנפיר בסיום הקדנציה. טענת המדינה הייתה שהמשרה *איננה* פטורה מחובת המכרז הפומבי כחוק. ביוזמת ועד סגל המחקר במינהל ועל דעת הוועד הפועל של המועצה המדעית, עתרו האיגוד והוועד לביה"ד האזורי לעבודה נגד מעשי הממשלה. נפסק לטובתנו שיש לקיים את בחירתו של ד"ר אלי פוטיבסקי בהתאם לנוהל הקיים, כאשר הנימוק בפסה"ד הוא שמשרות בדירוג המחקר אכן פטורות מחובת המכרז הפומבי.

אולם המדינה הגישה ערר לביה"ד הארצי לעבודה נגד פסה"ד.

ב6/1/2000- חתמו ב"כ הצדדים על הסדר מוסכם המצורף לאיגרת זו. מהבחינה המהותית נתקבלה בהסכמה עמדתנו שאין לכפות את כללי המכרז הפומבי באיוש משרות בדירוג המחקר: נמשך תוקף הנהלים הקיימים בכל הנוגע למשרות בכללותן. לגבי משרת ראש ממ"ח, יוחלף להבא השלב הסופי של אישור שר החקלאות באישור ע"י ועדה, שבה 3 נציגי הממשלה, 2 נציגי המועצה המדעית של ממ"ח ונציג איגוד סגל המחקר: ועדת החיפוש תציג את המלצותיה בפני ועדה זאת.

הצלחנו גם לכלול בהסכם הוראה מפורשת המאשרת את בחירתו של ד"ר פוטיבסקי, ובהזדמנות זו מאחל אני לו הצלחה רבה במילוי התפקיד המרכזי שבמערך המחקר הממשלתי האזרחי. מלבד טיפולו בענייני המו"פ החקלאי הספציפיים, אלי יידרש גם להתמודד ביחד עמנו בטיפוח מכלול מוסדות המחקר הממשלתיים המאוימים מצד גורמי ממשל עוינים.

אני מודה לעוה"ד אלי בן-טובים וחופית גרשון שייצגו אותנו בכבוד בהליכים אלה.

**כהונת חברי הנהלה במזכירות האיגוד**

כאשר החליטה מזכירות האיגוד בשעתו לצרף את ד"ר שוקי מירון כחבר בישיבותיה, נתקבלה חוות דעת מינהל המחקר החקלאי הקובעת כי בהיותו חבר הנהלת המינהל מנוע שוקי מלשרת בוועד העובדים וממילא במזכירות הארצית של איגוד סגל המחקר.

מעבר לעצם הטעות שבקביעה הנ"ל, התעורר החשש שחברי סגל המחקר ימנעו מפעילות במזכירות האיגוד שתיחשב כפוגעת בקידומם לתפקידי ניהול.

לכן טיפלתי בביטול חוות הדעת הנ"ל בסיכום המצ"ב מ9/1/2000- בין ס/ היועץ המשפטי לאג"מ בהסתדרות לבין היועץ המשפטי של נציבות שירות המדינה.

**עדכון סכומי הפטור ממס בנסיעות**

סכומי אש"ל חו"ל הפטורים ממס הכנסה עודכנו החל מ1/1/2000- וחלים על כל נסיעות מקצועיות לחו"ל, לרבות קרן קשרי מדע וחופשת שבתון:

        ·          **לינה לפי קבלות**: בהשתלמויות (עד 90 יום) - סכום מזערי 81$ ללילה, סכום מרבי 185$ ללילה; בשבתון (שהייה מעל 90 יום) – סכום מרבי 81$ ללילה;

        ·          **הוצאות שהייה**: אם נדרשו הוצאות לינה לפי קבלות - 52$ ליממה, אם לא הוגשו קבלות על לינה 87- $ ליממה;

        ·          המקומות בהם ניתן **להגדיל ב25%-** את כל סכומי הוצאות הנ"ל – הונג-קונג, טיוואן, יפן, סין, סינגפור, פיליפינים וקוריאה;

        ·          **שכר לימוד** בבי"ס יסודי או תיכון עבור ילד שטרם מלאו לו 19 שנה - 463$ לחודש;

        ·          **הוצאות נסיעה** ברכב פרטי שכור - 41$ ליממה.